“วิษณุ” ปัดไม่รู้ค่าโดยสาร รถไฟฟ้าสายสีเขียว 158 บ.ตลอดสาย เผยแก้ปมติดขัดไม่ทันม.ค.นี้
"วิษณุ" ปัดไม่รู้ค่าโดยสาร รถไฟฟ้าสายสีเขียว 158 บ.ตลอดสาย เผยแก้ปมติดขัดไม่ทันม.ค.นี้
"วิษณุ" ปัดไม่รู้ค่าโดยสาร รถไฟฟ้าสายสีเขียว 158 บ.ตลอดสาย เผยแก้ปมติดขัดไม่ทันม.ค.นี้
15 ม.ค. 2564

นายวิษณุ เครืองาม รองนายกรัฐมนตรี ได้ให้สัมภาษณ์กรณีที่มีข่าวว่ารถไฟฟ้าสายสีเขียวส่วนต่อขยาย จะให้บริการฟรีตั้งแต่สถานีหมอชิต-คูคต และ แบริ่ง-สมุทรปราการ วันนี้ (15 ม.ค.64) เป็นวันสุดท้าย และราคาจะเป็น 158 บาทตลอดสาย ว่า เรื่องนี้ไม่ทราบ และเพิ่งได้ยิน โดยเมื่อช่วงเช้าได้มีการหารือเกี่ยวกับสัมปทานโครงการรถไฟฟ้าสายสีเขียว ร่วมกับกรุงเทพมหานคร กระทรวงมหาดไทย กระทรวงคมนาคม สำนักเลขาธิการคณะรัฐมนตรี ซึ่งกำลังติดตามว่ายังติดขัดปัญหาตรงไหนอยู่บ้าง
ทั้งนี้ นายวิษณุ ยอมรับว่า เรื่องราคาค่าโดยสารเป็นปัญหาที่ยังไม่ได้ข้อยุติ ส่วนกรณีโปรโมชั่นใช้ฟรีส่วนต่อขยายหมอชิต-คูคต และแบริ่ง-สมุทรปราการ ที่จะสิ้นสุดวันนี้จะดำเนินการอย่างไรนั้นยังไม่มีใครพูดถึง และยอมรับว่าคงไม่สามารถแก้ไขปัญหาได้ทันภายในเดือนมกราคมนี้